**ZTV Norge** var en norsk reklamefinansiert TV-kanal som eksisterte fra 1995 til 1996 og igjen fra 2002 til 2007. Primærmålgruppen var ungdom mellom 15 og 30 år. Den var en søsterkanal til svenske ZTV.

Kanalen slet med lave seertall og hadde derav dårlig økonomi. Dette var hovedårsaken til av den ble slått sammen med TV6 Norge og Sportskanalen til 3+ den 1. juli 1996. Denne nyopprettede kanalen slet imidlertid like mye med lave seertall og ble nedlagt allerede den 1. oktober samme år.

ZTV var i perioden 1995-96 eide av Kinnevik-gruppen og organisert under morselskapet Modern Times Group.

Den 1. januar 2002 gjenoppsto kanalen ved at den overtok sendefrekvensen til den nylig nedlagte Viasat Plus. Derfra eksisterte ZTV i drøyt fem år før den ble nedlagt den 5. september 2007. Like etter ble dens sendefrekvens overtatt av den nystartede TV3-kanalen Viasat 4.

Kanelen hadde 40 ansatte i 1996, hvorav 16 var programledere. Kanalsjef i perioden 1995-96 var Morten Støvre, mens Hans Peter Hognestad var kanalsjef fra 2002.

Innhold
-------

ZTVs sendeflate var i 1995/96 noenlunde likt fordelt mellom musikkvideoer, egne produksjoner og programmer som var innkjøpt fra utlandet. Alle egenproduksjoner foregikk i ett og samme studio på den tiden. Mest kjent blant de innkjøpte serieproduksjonene var *The Simpsons* og *The Late Show With David Letterman*.

I 1996 beskrev Dagbladet kanalen på følgende måte: «*ZTV presenteres av nye, unge programledere, som stående rett opp og ned leverer lavkostprogrammer med friskhet, nerver og street credibility*».

Kanalen hadde en forholdsvis sterk profilering av norsk musikk.

Seertall, markedsandel og dekningsgrad
--------------------------------------

Kanalen hadde en dekningsgrad på 20% i september 1995. Noe som den gang innebar et seerpotensial på ca. 900 000. I 2003 var seerpotensialet på 1,5 millioner. Noe som innebar en dekningsgrad på ca. 33 %. I 2007 hadde den en dekningsgrad på 46,3 %. Noen som innebar et seerpotensial på ca. 2,2 millioner.

ZTV Norge hadde stort sett bare seermessige nedturer i perioden 1995-96. Men i Sverige hadde søsterkanalen på samme tid klart å erobre førsteplassen hos ungdommen. I løpet av 1996 klarte den svenske søsterkanalen å bli større en MTV. Nyoppstarten av kanalen ble noe bedre, og i 2004 hadde ZTV Norge for første gang flere seere enn konkurrenten MTV. I 2002 lå seertallene på mellom 2000 og 30 000.

Distribusjonen var et problem for kanalen helt fra starten. «*Usett TV*», skrev Dagbladets anmelder etter premieresendingen i 1995, og henviste til at kanalen var komplett umulig å ta inn. For en kanal som levde av annonsører var liten tilgjengelighet et problem. Hovedproblemet lå i at kanalen helt fra starten sendte digitalt. De lå dermed forut for sin tid teknologisk, men samtidig medførte det at mange ikke kunne ta den inn.

ZTV eksisterte som en egen redaksjon i løpet av den korte perioden den var en del av nystiftede 3+ i 1996.

Kanalen hadde en markedsandel på 0,7% i 2007.

Ansatte
-------

Den gjennomsnittlige ZTV-medarbeideren var 24 år i 1996 og hadde liten medieerfaring. Ifølge de ansatte selv var pågangsmot og evne til improvisasjon noe som stod høyere i kurs enn lang fartstid i TV-bransjen.

|  |  |
| --- | --- |
| **1995-96*** Morten Støvre, kanalsjef (1995–96)
* Håvard Sivertsen, programleder for *Filmjournalen* (1995–96)
* Thomas Torjussen, nyhetsredaktør (1995–96)
* John Arne Balto, (1995–96)
* Marianne Tveit, programleder fo bl.a. *Cumbaya* (1995–96)
* Silvany Bricen, programleder for *Pop TV*, *Ekte norsk* og *Party pop* (1995–96)
* Halvard Haldorsen, programleder for *Bier og blomster* (1995)
* Stine Varvin, programleder (1995–96)
* Marit Karlsen, programleder (1995–)
* Jan Tørresen, programleder (1995–)
* Hanne Lerdal, programleder for *Humla* (1995–96)
* Maria Lima, programleder for *Humla* (1995–96)
* Tatiana Penzo, programleder for *Ekte Norsk* (1995)
 | **2002-07*** Hans Peter Hognestad, programsjef (2002–)
* Henriette Bruusgaard, programleder og musikkansvarlig (2002–07) Arkivert 27. oktober 2006 hos Wayback Machine.
* Signe Stranger, programleder for *HitPolitiet* (2004–07)
* Johannes Myklebust, programleder for *Z* (2002- )
* Merethe La Verdi, musikkansvarlig (2002–03) Arkivert 27. oktober 2006 hos Wayback Machine.
* Gisle Stokland, musikkansvarlig (2003–07) Arkivert 27. oktober 2006 hos Wayback Machine.
 |

Programmer
----------

### Egenproduksjoner

|  |  |
| --- | --- |
| **1995-96*** *Filmjournalen*, egenprodusert filmmagasin (1995–96)
* *Pop TV*, musikk (1995–96)
* *Ekte norsk*, musikk (1995–96)
* *Party pop*, musikk (1995–96)
* *Akers Mic-Lista*, musikk/platebarometer (1995–96)
* *Bier og blomster*, sjekking og seksualitet (1995)
* *Humla*, livsstil- og trendprogram (1995–96)
* *Valg spesial*, valgprogram i forbindelse med valget i 1995, ledet av Marianne Tveit (1995)
* *Cumbaya*, (1995–96)
 | **2002-07*** *Z-Charts*, egenprodusert musikkprogram (2002- )
* *Z*, norsk musikk (2002- )  Arkivert 17. november 2008 hos Wayback Machine.
* *HitPolitiet*, musikk (2002- ) (Et panel av musikkeksperter prøver å spå fremtiden for ferske videoer)
* *Norsk lyd*, norsk musikk (2004–)
* *Pop TV*, norsk musikk (1995-96, 2002-07) Arkivert 27. oktober 2006 hos Wayback Machine.
* *Crossfade*, musikk (ny og gammel hip-hop/r&b, i samarbeid med Stress.no)
* *ZTV Spesial*, musikk
* *Discoteque*, musikk
* *Metal*, musikk (Det beste av ny og gammel heavyrock, laget i samarbeid med hardrock-DJ/ekspert Asbjørn Slettemark)ZTV 2005
* *Betong*, musikk (rock'n roll og indie-pop)
* *Versus*, musikk (Versus er programmet der DU kan velge hvilke musikkvideoer vi skal vise) (2002–)
* *Alarm!*, musikk
* *Hits*, musikk (Den nyeste og mest populære musikken) ZTV 2005
* *Party*, musikk
* *Nachspiel*, musikk
* *Ukens ferskinger*, musikk
* *Alternativt*, musikk
* *ENERGY Topp 30*, musikk
* *ZTV Mix*, musikk
 |

### Innkjøpt produksjoner

Kanalen hadde en viss suksess med amerikanske TV-serier som *The Simpsons* og *The Late Show With David Letterman*. De sendte også en god del spillefilmer. Da helst action-, skrekk-, kult- og ungdomsfilmer.

Fra 2002 til 2007 sendte de også serier som  *Kenny vs Spenny* Seinfeld, Sheena, Stargate SG-1, Ricky Lake, Melrose Place, Heksen Sabrina, Xena: Warrior Princess, Charlie's Angels, Nikita, Charmed, Baywatch, JAG, Drøm videre, Strippekongens piker, Felicity, Survivor, Sweet Valley High, Time of Your Life, Dawson's Creek, Forviklingar, Alle elsker Raymond, Beverly Hills 90210, Mad About You, Kongen av Queens, Familien Griffin, The L Word, Miss Match, Blush, WWE RAW, Celeb Poker, Everwood, Walker Texas Ranger, NCIS, Nip/Tuck, The Jamie Kennedy Experiment, Top Model USA, Verdens villeste politivideoer, Akutten, Dr. Vegas, Oz - livet bak murene, Joan of Arcadia, Bundy.

I 2007 markerte kanalen 20-årsdagen for *Familien Simpson* ved å vise Simpsons-episoder hele kvelden den 19. april – fra kl. 19.00 til 24.00.

Referanser
----------

1. ↑  P4 - ZTV byttes med Viasat 4 (15.8.2007)
2. 1 2 3 4  Dagbladet - Glamour på sparebluss (12. april 1996)
3. ↑  Dagbladet - ZTV, friskt og døende (10.6.1996)
4. ↑  «Balade – Mer Norsk Lyd på ZTV (21.04.2004)». Arkivert fra originalen 19. oktober 2006. Besøkt 30. september 2009.
5. ↑  VG - 35% tar inn TV+ (02.09.1995)
6. ↑  Dagbladet - FAKTA ZTV (4.3.2003)
7. ↑  TV2 - Flere kan se Zebra (3.1.2007)
8. ↑  Dagbladet - ZTV størst (30.7.1996)
9. ↑  Dagbladet - DEN NORSKE MUSIKK- og ungdomskanalen ZTV (5.2.2004)
10. ↑  Dagbladet - FAKTA ZTV (14.1.2003)
11. ↑  «Propaganda – Her ser du hvilke tv-kanaler som er størst (6.9.2007)». Arkivert fra originalen 8. september 2007. Besøkt 29. september 2009.
12. ↑  ZTV - TV-program 2002
13. ↑  ZTV - TV-program 2004
14. ↑  NA24 – Feirer 20 år (16.4.2007)